
Előadó és előterjesztő: Orbán Zsolt polgármester

Előterjesztést készítette: Dr. Varga Katalin jegyző, Kellerné Martini Éva gazdálkodási ügyintéző
Tisztelt Képviselő-testület!

I. Tájékoztatás a jogszabályi előírásokról

1.1. Az önkormányzati költségvetést meghatározó szabályok

Az államháztartásról szóló 2011. évi CXCV. számú törvény 23.§-a, a 368/2011. (XII.31.) Korm. rendelet , valamint a Magyar Köztársaság 2015. évi költségvetéséről szóló 2014. évi C. törvény vonatkozó rendelkezései alapján a mellékelt költségvetési rendelet-tervezetet terjesztem Fácánkert Község Önkormányzata Képviselő-testülete elé.
2012. év január 1. napjától hatályos jogszabályi változások számos területen érintették a költségvetési szervek, az önkormányzatok gazdálkodását, a költségvetés és beszámoló készítés tartalmi és formai elemeit is. Elfogadásra került a Magyarország helyi önkormányzatairól szóló 2011. évi CLXXXIX. törvény (Ötv.), az Államháztartásról szóló 2011. évi CXCV. törvény (Áht.) és a végrehajtására vonatkozó 368/2011. (XII. 31.) Korm. rendelet (Ávr.), a Magyarország gazdasági stabilitásáról szóló 2011. évi CXCIV. törvény (Stabilitási törvény), az adósságot keletkeztető ügyletekhez történő hozzájárulás részletes szabályiról szóló 353/2011.(XII.30.) Korm. rendelet, valamint a nemzeti vagyonról szóló 2011. évi CXCVI. törvény. 
2013-tól jelentősen átalakult az önkormányzatok finanszírozási rendszere. Az önkormányzatok az eddigi normatív támogatások helyett az önkormányzati feladatok ellátást szolgáló támogatást kapnak feladatfinanszírozásként. A feladatfinanszírozást az önkormányzati hivatalok működtetésére, településüzemeltetésre (zöldterület gazdálkodás, közvilágítás, köztemető fenntartás, közutak fenntartása) szociális és gyermekjóléti feladatok  ellátásra,  közművelődési feladatokra, szociális étkeztetésre, egyéb önkormányzati feladatok ellátására kapják az önkormányzatok. A felsorolt jogcímen kapott támogatást csökkenti a „beszámítás összege.”
Beszámítás az önkormányzat elvárt bevétele, mely a 2013. évi iparűzési adóalap 0,55 % -át jelenti. (2013. évi iparűzési adóalap  1.967.459 e Ft, melynek a 0,55 %-a 10.821 e Ft.) A beszámítás összege nem haladhatja meg az önkormányzat fent felsorolt jogcímeken  megillető támogatás összegét.  Önkormányzatunk esetében a beszámítás összege. 9.795 e Ft. A feladatfinanszírozás keretében nyújtott támogatásokat a rendelet tervezet 3. sz. melléklete részletezi. Az önkormányzati bevételek nagyságához viszonyítva rendkívül magas a beszámítás összege, így a levonás után fennmaradó állami támogatás csak 4.198 e Ft.
Új normatíva a 2015. évi költségvetésben a tanyagondnoki szolgálat működtetésére folyósított állam támogatás, melynek összege 2.500 e Ft/szolgálat, mely tartalmazza a tanyagondnok bérét és járulékát valamint a szolgálat működésével kapcsolatosan felmerülő egyéb költségeket. 
A feladatfinanszírozás keretében az állam a hivatali feladatok ellátást is finanszírozza. Bogyiszló és Fácánkert községek önkormányzatai 2013. január 1-i hatállyal létrehozták a Bogyiszlói Közös Önkormányzati Hivatalt. A közös önkormányzati hivatal költségvetése a székhely község, Bogyiszló Község Önkormányzata költségvetésében szerepel. 2014-től a székhely település Bogyiszló község Önkormányzata kapja a közös hivatal működtetésére az állami normatívát.
Az új jogszabályok lényegesen szigorították, korlátozzák az önkormányzatok adósságot keletkeztető ügyleteit annak érdekében, hogy azok a fizetőképességüket megőrizzék. A stabilitási törvény 10. § (1) bekezdése szerint az önkormányzat adósságot keletkeztető ügyletet (pl. hitel felvételét) néhány kivételtől eltekintve csak a Kormány előzetes hozzájárulásával köthet. 
Az Mötv. 111. § (4) bekezdése alapján 2013. január 1. napjától a költségvetési rendeletben működési hiány nem tervezhető. 
Új eleme a tervezési munkának a középtávú tervezés keretében (Áht. 29/A. § ), hogy a Képviselő-testület a költségvetési rendelet elfogadásáig határozatban állapítja meg a saját bevételeinek, illetve az adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét.
A költségvetési bevételek és kiadások vonatkozásában az Áht. 23. § (2) bekezdése  a) pontja szerint a helyi önkormányzat költségvetése tartalmazza a helyi önkormányzat  költségvetési bevételeit és kiadásait  előirányzat csoportok, kiemelt előirányzatok szerint, 

· kötelező feladatok

· önként vállalt feladatok

· állami /államigazgatási feladatok/ szerinti bontásban.
Az Áht. 85. §-a szerint a bevételek beszedésekor, kiadások teljesítésekor lehetőség szerint készpénzkímélő fizetési módokat kell alkalmazni. A kiadások készpénzben történő teljesítésére csak jogszabályban, az önkormányzat esetében önkormányzati rendeletben szabályozott esetekben kerülhet sor.

I.2. A 2015. évi tervezést meghatározó szabályváltozások
I.2.1. A államháztartásról szóló 2011. évi CXCV. törvény (Áht.)  vonatkozó előírásai
Az Áht. 24. § (2) bekezdés alapján a jegyző a költségvetési rendelet-tervezetet a 29/A. § szerinti tervszámoknak megfelelően készíti elő. 

29/A. §: A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja meg

a) a 353/2011. (XII.30.) Korm. rendeletben meghatározottak szerinti saját bevételeinek és

b) a Stabilitási tv. 3. § (1) bekezdése szerinti adósságot keletkeztető ügyleteiből eredő fizetési kötelezettségeinek a költségvetési évet követő három évre várható összegét. 

Az erre vonatkozó előterjesztés a napirend Költségvetést megalapozó döntései között szerepel (D)
A költségvetés előterjesztésekor a képviselő-testület részére tájékoztatásul – a szöveges indokolással együtt – be kell mutatni a 29/A. § szerinti tervszámoknak megfelelően a költségvetési évet követő három év tervezett előirányzatainak keretszámait főbb csoportokban, és a 29/A. § szerinti tervszámoktól történő esetleges eltérés indokait. 

A tájékoztatást a költségvetési rendelet melléklete tartalmazza.
Az Áht. 28. § (4) bekezdése új előírás: költségvetési rendeletnek és az elemi költségvetésnek kiemelt előirányzati szinten meg kell egyeznie. Ennek érdekében, - többek között - az Áht. 28. (4) bekezdése alapján a költségvetési rendeletnek, határozatnak és az elemi költségvetésnek kiemelt előirányzati szinten meg kell egyezni. Ezért a költségvetési rendeletben

              - a költségvetési bevételeknek valamint

              - a finanszírozási bevételeknek 

    továbbá

              - a költségvetési kiadásoknak, valamint

              - a finanszírozási kiadásoknak  

    jól el kell különülnie. 

Az Áht. 85.§-a szerint a kiadások készpénzben történő teljesítésére csak jogszabályban szabályozott esetekben kerülhet sor. Az államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.) 148. § (3) bekezdése csak az államháztartás központi alrendszerébe tartozó költségvetési szervekre vonatkozóan tartalmaz előírást. Ebből következik, hogy az önkormányzati költségvetési szerveknél készpénzben teljesíthető kifizetések körét önkormányzati rendeletben, praktikusan a költségvetési rendeletben kell szabályozni. Ehhez kiindulási alap lehet a központi alrendszerbe tartozó költségvetési szervekre vonatkozó Ávr. 148 § (3) bek. a)-g) pontja: pld.: közfoglalkoztatottak bére, készletbeszerzés, kiküldetés, beszerzés, szolgáltatási kiadások. A szabályozásra a csatolt rendelettervezetben javaslatot teszünk.  

I.2.2. A államháztartásról szóló törvény végrehajtásáról szóló 368/2011. (XII.31.) Korm. rendelet (Ávr.)  vonatkozó előírásai:

Az Ávr. 2. §-a szerint a költségvetési bevételen belüli kiemelt előirányzat felsorolása megszűnt. Célszerű alkalmazni az államháztartás számviteléről szóló 4/2013. (I.11.) Korm. rendelet 15. melléklete szerinti egységes rovatrendet. 

Fontos változás, hogy az Ávr 7. § (1) bekezdése szerint a költségvetési szerv a személyi juttatásokkal és az azokhoz kapcsolódó járulékok és egyéb közterhek előirányzataival minden esetben, egyéb előirányzataival jogszabály vagy az irányító szerv döntése alapján rendelkezik.

Az Ávr. 8.§ (2) bekezdése alapján az 5000 fő lakosságszámot meg nem haladó település önkormányzati hivatala és az a közös önkormányzati hivatal, amelyhez tartozó települések  lakosságszáma az 5000 főt nem haladja meg, valamint a társulási tanács munkaszervezeti feladatait ellátó költségvetési szerv a helyi önkormányzat,  a helyi nemzetiségi önkormányzat és a társulás tekintetében gazdasági szervezet hiányában is ellátja az Ávr. 7.§ (2) bekezdés szerinti gazdálkodási tevékenységet. Közös hivatalunkban nem hoztuk létre az önálló gazdasági szervezetet, így e szabály alapján látjuk el a feladatot.
Az Ávr. 43/A. § (3) bekezdése új előírás, hogy a helyi önkormányzat költségvetési kiadásai kiemelt előirányzatain belül a rovatok közötti átcsoportosításra az elemi költségvetés jóváhagyására jogosult személy, vagy az általa írásban kijelölt, az önkormányzati hivatal, társulási tanács munkaszervezete állományába tartozó személy jogosult. Elemi költségvetés jóváhagyására jogosult személy: a polgármester, nemzetiségi önkormányzat elnöke, társulási tanács elnöke (Áht. 28. § (5) bekezdése)
I.2.3. Egyéb fontos változások
Magyarország helyi önkormányzatairól szóló 2011. évi CLXXXIX. 111/A. §-a szerint ha a helyi önkormányzat a költségvetési évre vonatkozóan nem rendelkezik elfogadott költségvetéssel, nem fogadja el a költségvetési évet megelőző évre vonatkozó zárszámadását, államháztartási beszámolási kötelezettségének vagy vagyon-nyilvántartási kötelezettségének nem tesz         eleget, a részére járó egyes támogatások folyósítása az államháztartásról szóló törvényben meghatározottak szerint felfüggesztésre kerül.

Az államháztartás számviteléről szóló 4/2013. (I.11.) Korm. rendelet (továbbiakban: Áhsz.), új számviteli kormányrendelet a számviteli alapelvekhez még jobban közelítő rendszert vezetett be. A mérlegtételek újragondolásra kerültek, új fogalmakat, mérlegsorokat vezetett be. A Számviteli törvénynél sok esetben szigorúbb szabályozást tartalmaz, a korábbinál sokkal kevesebb választási lehetősége van a költségvetési szerveknek. 

A fontosabb, gyakoribb gazdasági események könyvelési lépéseit külön NGM rendelet tartalmazza (a 75/2013. (XII.31.) NGM rendelettel  módosított 38/2013. (IX.19.) NGM rendelet)

A könyvvezetés módja kettős könyvvitel, azonban elkülönül az úgynevezett költségvetési számvitel (klasszikus költségvetési adatok:előirányzatok, pénzforgalom, kötelezettségvállalás)és az úgynevezett pénzügyi számvitel (vagyon, önköltség, jövedelmezőség)

Nagy változás jelent, hogy a könyvvezetés  az Áhsz. 15. mellékletében meghatározott egységes rovatrend alapján történik. A rovatrendtől eltérni nem lehet, de egyes rovatok további részletező tételekre alábonthatók. 

A fenti – nagyvonalakban ismertetett változások – alkalmazása a gazdálkodási feladatot ellátó közös hivatali munkatársak számára nagy feladatot jelent, gyakorlatilag a teljes számvitel rendszer átalakult. 

                                         Indokolás a rendelet-tervezethez

A rendelet hatálya az önkormányzatra terjed ki, az önkormányzatnak nincs más költségvetési szerve. 
Az Önkormányzat 2015. évi költségvetésének:

- tervezett kiadási főösszege                 38.406 e Ft, 

- tervezett bevételi főösszege                38.406 e Ft.

II.  1. A bevételek elemzése

A tervezett bevételek részletezését a rendelet-tervezet 2. számú melléklete tartalmazza.
 A bevételek az alábbi főbb bevételi jogcímek szerint kerülnek tervezésre:
                                                                                                          ezer Ft-ban
	Főbb bevételi jogcímek
	2015. évi eredeti előirányzat


	Intézményi működési bevételek
	                      2.208

	Továbbszámlázott szolgáltatás
	                        250

	Közhatalmi bevételek
	                   27.400

	Működési és felhalmozási célú
támogatásértékű bevétel
	                     2.900

	Működési és felhalmozási célú
átvett pénzeszköz
	                          60

	Támogatási kölcsönök visszatérülése
	                       140

	Önkormányzatok költségvetési támogatása
	                     4.198

	Szociális támogatások utáni visszaigénylés
	                      1250

	Összesen

	                   38.406


A  bevételek túlnyomó részét közhatalmi bevételek, valamint a kapott támogatások teszik ki.
Az önkormányzat bevételei között kell kimutatni a működéshez a központi költségvetésből nyújtott normatív támogatásokat. A közhatalmi bevétek között pedig a helyi adókat, az átengedett központi adókat, bírságot, egyéb sajátos bevételeket. A bevételek között kell szerepeltetni még az intézményi működési bevételeket, felhalmozási bevételeket és felhalmozási célú

átvett pénzeszközöket.
Bevételek jellemzői:
Működési bevételként került tervezésre a következő:
            - helyiségek  bérbeadásából származó  bevétel                                                                  
            - étkezési térítési díjak /szociális étkeztetés/                                                       
            - igénybevett szolgáltatások ellenértéke  /, fűnyírás, ivóvíz-térítés, eszközhasználati             

              díj /                                                         
Közhatalmi bevételként került betervezésre:

            - helyi adók /gépjárműadó, iparűzési adó, kommunális adó, pótlék, bírság/

Közhatalmi bevétel az alábbi összegben került betervezésre:

            - iparűzési adó                                                 13.000 e Ft

            - gépjárműadó                                                  12.000 e Ft

            - késedelmi pótlék,bírság                                     300 e Ft

            - magánszemélyek kommunális adója              2.000 e  Ft

            - talajterhelési díj                                                  100 e Ft
A gépjárműadóról szóló törvény alapján a belföldi gépjárművek után a települési önkormányzat által beszedett adó 40 %-a a települési önkormányzatot illeti meg, 60 %-a az állami költségvetés bevétele.
A gépjárműadóra tervezett összeg az előző évek teljesítési adata, valamint a hátralékok összegének figyelembevételével a került betervezésre.
Iparűzési adónál az adó mértéke 0,5 %, a  tervezés a 0,5 % figyelembevételével, valamint a hátralékok összegének számbavételével történt.  
A támogatások jogcímen keletkezett bevételek jellemzői:
Támogatások jogcímen az alábbiak kerültek tervezésre:

- az állami költségvetésből feladatfinanszírozásból származó bevételek
            - a szociális jellegű kifizetések utáni visszaigénylések az állami költségvetésből
 A személyi jövedelemadóból származó bevétel 2013. évtől megszűnt, ilyen jogcímen az önkormányzat már nem kap bevételt.
Felhalmozási és tőke jellegű bevételek jellemzői:
Felhalmozási és tőke jellegű bevételként a magánszemélyek kommunális adója került betervezésre, mivel azt felhalmozási célra került kivetésre.
Támogatásértékű bevételek, átvett pénzeszközök jellemzői:

- Támogatások között tervezésre kerültek a következők:
       -   Vizi-közmű lakossági befizetések    
Támogatási kölcsönök visszatérülése, igénybevétele, értékpapírok kibocsátásának bevétele jogcímen könyvelt bevételek jellemzői:

Támogatási kölcsönök visszatérülése, igénybevétele tekintetében tervezésre került a lakosság részére a korábbi években nyújtott működési célú, valamint felhalmozási célú kölcsönök visszatérülése.
Az értékpapírok kibocsátásának bevétele jogcímen önkormányzatunk nem tervezett bevételt.
Hitelek jellemzői:
Az Ötv 111. § (4) bekezdése alapján 2013. január 1-től a költségvetésben forráshiány nem tervezhető.

Pénzforgalom nélküli bevételek jellemzői:
Pénzforgalom nélküli bevételként az előző évi pénzmaradványt lehet betervezni. Mivel a 2014. évi költségvetési beszámoló még nem készült el, ezért a tényleges pénzmaradvány összege nem ismert. A beszámoló elkészülte után a költségvetést módosítani kell annak összegével.
 A 2014. évi pénzmaradvány terhére kívánja az önkormányzat a fejlesztések  önrészét, valamint az előre nem látható kiadások fedezetét  biztosítani.
Kiegyenlítő, függő, átfutó bevételek jellemzői:
Ezekre a jogcímekre tervezni nem lehet.
2. A kiadások elemzése
A kiadások részletezését a rendelet-tervezet

- II. költségvetési kiadások része, valamint

- 4 - 8. számú mellékletei tartalmazzák. 
2.1. A kiadások a kiemelt előirányzatok alapján a következők szerint alakultak:

	Kiemelt kiadási előirányzatok
	2015. évi eredeti

előirányzat

	Személyi jellegű kiadások
	            14.289

	Munkaadókat terhelő járulékok
	             3.333

	Dolog  kiadások
	           15.504

	Támogatásértékű kiadások
	             1.957

	Társadalom és szoc.pol juttatás
	             2.601

	Költségvetési létszámkeret
	              9  fő

	Felhalmozási kiadások
	               276

	Hitelek, kölcsönök kiadásai
	     

	Függő, átfutó kiadások
	    

	Tartalék
	             446

	Összesen


	         38.406


A fentiek alapján a kiadások között a legnagyobb arányt a következő kiemelt előirányzatok jelentették
         -  Személyi juttatások
            Személyi juttatások között került betervezésre a választott tisztségviselők, a közalkal-  

            mazottak, valamint a munka törvénykönyve alapján foglalkoztatottak juttatásai.
· Támogatásértékű kiadások

A támogatásértékű működési kiadások között szerepel a tanulói bérlettérítések, a Bursa Hungarica ösztöndíj támogatás, az orvosi ügyelet, a családsegítés és házi segítségnyújtás támogatására átadott pénz,  valamint a civil szervezetek támogatása.  

Az óvoda működéséhez az önkormányzatnak 157 e Ft-al kell hozzájárulnia. A jelenlegi óvodai létszám 25 fő. A feladatfinanszírozás keretében az állami költségvetés biztosítja az óvónők és a kisegítő bérét és járulékát, támogatja a gyermekétkeztetést, valamint az óvoda működéséhez gyermekenként 70.000 Ft/fő-vel hozzájárul.
 A munkaügyi központ a költségvetés készítéséig a 2015. évi adatokról tájékoztatást nem adott, így a költségvetésben a jelenlegi foglalkoztatottak létszámával, valamint az előző évi adatok alapján számoltunk.
A személyi jellegű kiadások jellemzői:
- A köztisztviselők illetményalapja 2015. évben 38.650 Ft.
- A közalkalmazotti bértábla, valamint a köztisztviselői illetményalap nem változott, a személyi juttatások az előző évivel megegyező mértékben kerültek betervezésre figyelembe véve a  minimálbér valamint a garantált bérminimum összegét.  Az illetmények között kerültek betervezésre a rendszeres és nem rendszeres személyi juttatások. 

A cafetéria-keret a köztisztviselők esetében bruttó 200.000,- Ft/fő/év, mely tartalmazza a járulékokat is.

A köztisztviselőkkel e téren egy tekintet alá eső polgármester, valamint az ifjúsági referens és a tanyagondnok részére szintén a bruttó 200.000 Ft kertült betervezésre. A hivatalsegéd, valamint a karbantartó  részmunkaidőben van foglalkoztatva, így részükre 60 e Ft és annak járuléka  került betervezésre. 
Jutalomra a tervezet nem tartalmaz előirányzatot. 
A munkaadókat terhelő járulékok jellemzői:
A munkáltatói járulék mértéke az előző évivel megegyezően 27 %.   A természetbeni juttatások /Erzsébet utalvány, SZÉP kártya vendéglátás, szálláshely/ után pedig 16 %-os SZJA, valamint 14 %-os EHO terheli a munkáltatót.

Dologi jellegű kiadások jellemzői:
A dologi kiadások az előző évi tényadatok figyelembevételével kerültek betervezésre. A dologi kiadások között a legnagyobb arányt a közüzemi számlák /gáz,villany/ kifizetése jelenti.
Társadalom és szoc.pol juttatás jellemzői.
Az önkormányzatokon keresztül nyújtandó szociális ellátások a 2015. évben jelentős mértékben átalakulnak. A jelenleg jegyzői hatáskörben lévő aktív korúak ellátásának megállapítása /FHT, rendszeres szociális segély/ a járási hivatal hatáskörébe kerül.
A költségvetésben 2 havi kifizetés, valamint 3 havi visszaigénylés került betervezésre.
Költségvetési létszámkeret jellemzői:
2015. évre betervezésre került:    
                                  5 fő átlagos statisztikai állományi létszám
                                  4 fő közmunka keretében foglalkoztatott átlagos állományi létszám 
Helyi önkormányzat által kijelölt felhalmozások jellemzői:
Az önkormányzat felhalmozási kiadást az alábbiak szerint tervezett:
Az önkormányzatnál a szennyvízcsatornára történő rákötés anyagköltsége valamint munkadíja, az udvar betonozása  karbantartásként került betervezésre. 

Az E:R:Ö.V  Zrt. részére 269 e Ft került betervezésre, mely az E.R.Ö.V. Zrt által elvégzett beruházás értéke ( víztorony töltővezeték felújítás) .  2015-ben más összegű felújítás, illetve beruházás nem került eredeti előirányzatként betervezésre. JETA pályázati forrásból járda felújítást tervez az önkormányzat, ennek összege azonban még nem ismert, módosított előirányzatként fog szerepelni a költségvetésben, valamint a 2014. évi pénzmaradvány nyújt fedezetet az esetlegesen év közben benyújtandó fejlesztések önrészére. 
2.2. A felhalmozási és felújítási kiadásokkal kapcsolatos  adatokat a rendelet-tervezet 6-7. számú melléklete tartalmazza.

3. A tartalék 
A tartalék tervezése:

-  általános   tartalékként 446 e Ft került betervezésre, melyből az előre nem látható évközi kiadásokat kívánja  fedezni az önkormányzat
4. Tájékoztatás a szakfeladatokról

Az önkormányzat által ellátott feladatokat szakfeladatonként a rendelet-tervezet 8. számú melléklete részletezi, mely az önként vállalt feladatok költségét külön részletezi. 2014-től megváltozott a szakfeladatok rendszere, minden szakfeladatot február  új kormányzati funkcióra kellett átsorolni.
Tervezett bevételek:

A legtöbb bevétel a következő szakfeladaton került betervezésre.

- 841901 önkormányzatok elszámolásai                                           
Ezen a szakfeladaton kerül elszámolásra a normatív állami hozzájárulás, valamint a helyi adókból származó bevétel.
Tervezett kiadások: 
A legtöbb kiadás a következő szakfeladatokon (COFOG)  került tervezésre:
            - 841112 (011130) Önkormányzati jogalkotás
            - 841403 (066020) Város és községgazdálkodás                        
            - 890442 (041233)  FHT-ra jogosultak hosszabb időtartamú közfoglalkoztatása        
Kérem a tisztelt képviselő-testületet, hogy a 2015. évi költségvetésről készült előterjesztést vitassa meg.
Fácánkert, 2015. február 10.
                                                                                             Orbán Zsolt

                                                                                              polgármester
                              Előzetes hatásvizsgálat, indokolás, véleményeztetés

Fácánkert Község Önkormányzata képviselő-testületének

  2015. évi költségvetésről

szóló rendelet-tervezethez 

1. Előzetes hatásvizsgálat

(A jogalkotásról szóló 2010. évi CXXX. törvény 17. §-a alapján)
I. A tervezett jogszabály hatásai

a) társadalmi, gazdasági, költségvetési hatás:

- társadalmi hatása: nem jelentős,

- gazdasági hatása: nem jelentős,

- költségvetési hatása: jelentős, a rendelet határozza meg az önkormányzat 2014. évi költségvetését

b) környezeti és egészségi következmények: nincs

c) adminisztratív terheket befolyásoló hatások:

Az önkormányzati rendelet előkészítéseként a Bogyiszlói Közös  Önkormányzati Hivatal ellátja a költségvetéssel kapcsolatos információ szolgáltatási feladatokat. Az önkormányzati rendelet elfogadását követően a közös hivatal látja el a végrehajtással kapcsolatos adminisztratív teendőket, könyveli az eredeti előirányzatokat, nyomon követi az év közbeni előirányzat módosításokat, elkészíti az évközi és az év végi beszámolókat. 

II. A jogszabály megalkotásának szükségessége, a jogalkotás elmaradásának várható következményei

A költségvetésről szóló önkormányzati rendelet megalkotása kötelező, elmaradásának következménye a mulasztásos törvénysértés miatti törvényességi felhívás, valamint, hogy az önkormányzat az állami támogatástól elesik.  

III. A jogszabály alkalmazásához szükséges feltételek:

Személyi és szervezeti feltétel: rendelkezésre áll. 

Az Áht. 27.§ (1) bekezdése szreint a  helyi önkormányzat bevételeivel és kiadásaival kapcsolatban a tervezési, gazdálkodási, ellenőrzési, finanszírozási, adatszolgáltatási és beszámolási feladatok ellátásáról az önkormányzati hivatal gondoskodik. 

Tárgyi feltétel:  rendelkezésre áll, a szükséges, integrált pénzügyi szoftver, továbbá  számítógépek beszerzése megtörtént.
Pénzügyi feltétel: rendelkezésre áll, a közös önkormányzati hivatal költségvetését a képviselő-testületek elfogadták, mely tartalmazza a személyi és tárgyi feltételek biztosításának forrását. 

Fácánkert, 2015. február 10.

dr. Varga Katalin

jegyző

